Gru Harlem Brundtland

Gru Harlem Brundtland (, g. 1939 m. balandžio 20 d. Berume, Oslas) – gydytoja, Norvegijos politikė.

 Gydytoja 
Tėvas – buvęs socialdemokratų vyriausybėse sveikatos apsaugos ir gynybos ministras.

Aukštąjį medicininį išsilavinimą įgijo 1963 m. Oslo (medicinos daktarė) ir 1965 m. Harvardo (visuomenės sveikatos magistrė) universitetuose.

1966–1974 dirbo Oslo sveikatos apsaugos sistemoje, nuo 1974 iki 1979 m. aplinkosaugos ministrė O. Nurdlio vyriausybėje.

 Norvegijos lyderė 
1975 m. išrinkta Norvegijos darbo partijos (DNA) pirmininko pavaduotoja. 1981–1992 DNA pirmininkė, 1986 m. SI pirmininko pavaduotoja.

Nuo 1977 m. stortingo (parlamento) narė, 1980–1981 m. užsienio reikalų komiteto pirmininkė, nuo 1981 m. DNA frakcijos pirmininkė ir užsienio reikalų komiteto pirmininko pavaduotoja. Nuo 1980 iki 1989 m. „Palmės komisijos“ narė.

Nuo 1981 m. vasario 9 d., 1986–1989 ir nuo 1990 iki 1996 m. Norvegijos ministrė pirmininkė, 1981 m. jos kabinete iš 18 narių 8 buvo moterys. Jos vyriausybių darbas vertinamas kaip vienas sėkmingiausių Norvegijos istorijoje.

 Tarptautinė lyderė 
1984–1987 JTO Aplinkosaugos ir plėtros komisijos (Brundtland komisijos) pirmininkė, darniosios plėtros politikos ir 1987 m. ataskaitos Mūsų bendra ateitis autorė. Komisija inicijavo programą „Darbotvarkė 21“.

1998–2003 m. Pasaulio sveikatos organizacijos generalinė direktorė.

2003 m. už kovos su respiraciniu sindromu (SARS) organizavimą žurnalo Scientific American pripažinta metų politine lydere. 2004 m. britų laikraštis The Financial Times ją įvardijo 4-ąja tarp įtakingiausių ketvirčio amžiaus politikų po popiežiaus Jono Pauliaus II, M. Gorbačiovo ir Margaret Tečer.

|-

|-

Kategorija:Norvegijos ministrai pirmininkai
Kategorija:Norvegijos gynybos ministrai
Kategorija:Norvegijos sveikatos ministrai
Kategorija:Norvegijos aplinkos ministrai
Kategorija:Norvegijos parlamento nariai
Kategorija:Norvegijos gydytojai